Document ID: 31988R3531

ΚΑΝΟΝΙΣΜΟΣ (ΕΟΚ) αριθ. 3531/88 ΤΗΣ ΕΠΙΤΡΟΠΗΣ της 14ης Νοεμβρίου 1988 για τροποποίηση του κανονισμού (ΕΟΚ) αριθ. 2728/88 της Επιτροπής για τη μείωση της τιμής αγοράς των οίνων που αναφέρονται στο άρθρο 44 του κανονισμού (ΕΟΚ) αριθ. 822/87
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 822/87 του Συμβουλίου της 16ης Μαρτίου 1987 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 2964/88 (2), και ιδίως το άρθρο 44,
Εκτιμώντας:
ότι η πρακτική που ελήφθη υπόψη κατά την εφαρμογή της μειώσεως της τιμής της αγοράς των οίνων που προβλέπεται από τον κανονισμό (ΕΟΚ) αριθ. 2728/88 της Επιτροπής (3) δεν δικαιολογείται για τους οίνους και τις κατηγορίες οίνων που παράγονται σ' ένα κράτος μέλος που δεν επιτρέπει την αύξηση του αλκοολικού τους τίτλου- ότι θα πρέπει να συμπληρωθεί, κατ' αυτή την έννοια, ο εν λόγω κανονισμός-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οίνων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 1 του κανονισμού (ΕΟΚ) αριθ. 2728/88 τροποποιείται ως εξής:
1. Η παράγραφος 1 δεύτερο εδάφιο συμπληρώνεται από το εξής κείμενο:
"στους οίνους και στις κατηγορίες οίνων για τους οποίους τα κράτη μέλη δεν επιτρέπουν ή δεν έχουν επιτρέψει για την εν λόγω περίοδο αύξηση του αλκοολικού τίτλου."
2. Η παράγραφος 4 διαγράφεται.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Σεπτεμβρίου 1988.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 14 Νοεμβρίου 1988.

Labels: 2
17